คำสั่งนายกรัฐมนตรีคำสั่งนายกรัฐมนตรีที่๒/๒๕๕๑เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง[๑] ตามที่คณะรัฐมนตรีมีมติเมื่อวันที่ ๑๕ กรกฎาคมพ.ศ. ๒๕๕๑ กำหนดมาตรการช่วยเหลือประชาชนเพื่อบรรเทาความเดือดร้อนในค่าครองชีพจากปัญหาน้ำมันแพง ซึ่งเป็นผลมาจากราคาน้ำมันในตลาดโลกโดยลดอัตราภาษีสรรพสามิตน้ำมันเชื้อเพลิงซึ่งมีผลทำให้ราคาขายปลีกน้ำมันเชื้อเพลิงลดลง เป็นระยะเวลา ๖ เดือนนับตั้งแต่วันที่ ๒๕ กรกฎาคม พ.ศ. ๒๕๕๑ ถึงวันที่ ๓๑ มกราคม พ.ศ. ๒๕๕๒การปรับลดหรือเพิ่มอัตราภาษีสรรพสามิตในแต่ละครั้ง จะทำให้มีการขาดทุนในปริมาณน้ำมันเชื้อเพลิงคงเหลือที่ได้มาในราคาก่อนปรับลดหรือมีกำไรในปริมาณน้ำมันเชื้อเพลิงคงเหลือที่ได้มาในราคาก่อนปรับเพิ่มซึ่งในกรณีที่ขาดทุนจะทำให้ผู้ค้าน้ำมันและเจ้าของสถานีบริการลดปริมาณการจำหน่ายหรืองดการจำหน่ายเพื่อหลีกเลี่ยงการขาดทุนทำให้เกิดภาวะการขาดแคลนน้ำมันเชื้อเพลิง ดังนั้น เพื่อป้องกันปัญหาดังกล่าวจึงต้องมีการจ่ายชดเชยผลขาดทุนในกรณีกลับกันกำไรส่วนเกินที่ผู้ค้าน้ำมันและเจ้าของสถานีบริการได้รับเป็นกำไรส่วนเกินที่มิควรได้จึงจำเป็นต้องกำหนดให้มีการส่งกำไรดังกล่าวเข้ากองทุนน้ำมันเชื้อเพลิงซึ่งทำให้กองทุนน้ำมันเชื้อเพลิงที่ต้องจ่ายผลขาดทุนในตอนแรกมีโอกาสได้รับเงินคืนจากช่วงการปรับเพิ่มภาษีสรรพสามิตทำให้การจ่ายเงินชดเชยครั้งนี้ไม่เป็นภาระค่าใช้จ่ายต่อกองทุนน้ำมันเชื้อเพลิงแต่อย่างใดอาศัยอำนาจตามความในมาตรา ๓แห่งพระราชกำหนดแก้ไขและป้องกันภาวะการขาดแคลนน้ำมันเชื้อเพลิง พ.ศ. ๒๕๑๖นายกรัฐมนตรีจึงออกคำสั่งไว้ดังต่อไปนี้ข้อ ๑ในคำสั่งนี้น้ำมันเชื้อเพลิง หมายความว่าน้ำมันแก๊สโซฮอล์อี ๑๐ ออกเทน ๙๑ น้ำมันแก๊สโซฮอล์อี ๑๐ ออกเทน ๙๕น้ำมันแก๊สโซฮอล์อี ๒๐ ออกเทน ๙๕ น้ำมันแก๊สโซฮอล์อี ๘๕ น้ำมันเบนซินพื้นฐานชนิดที่๑ และชนิดที่ ๒ น้ำมันดีเซลหมุนเร็วธรรมดา น้ำมันดีเซลหมุนเร็วบี ๕ซึ่งมีลักษณะและคุณภาพตามที่กรมธุรกิจพลังงานกำหนด และน้ำมันดีเซลพื้นฐานผู้ค้าน้ำมัน หมายความว่าผู้กระทำการค้าน้ำมันเชื้อเพลิง โดยซื้อ นำเข้ามาในราชอาณาจักรหรือได้มาไม่ว่าด้วยประการใดเพื่อจำหน่ายและให้หมายความรวมถึงผู้ผลิตน้ำมันเชื้อเพลิงด้วย ซึ่งมีปริมาณการค้าน้ำมันเชื้อเพลิงแต่ละชนิดหรือรวมกันทุกชนิดปีละตั้งแต่สามหมื่นเมตริกตันขึ้นไปหรือมีขนาดของถังเก็บน้ำมันเชื้อเพลิงความจุเกินสองแสนลิตรขึ้นไป แต่ทั้งนี้ไม่รวมถึงผู้ได้รับสัมปทานตามกฎหมายว่าด้วยปิโตรเลียมสถานีบริการ หมายความว่าสถานที่สำหรับจำหน่ายน้ำมันเชื้อเพลิงให้แก่ประชาชนโดยวิธีเติมหรือใส่ลงในที่บรรจุน้ำมันเชื้อเพลิงของยานพาหนะโดยใช้มาตรวัดน้ำมันเชื้อเพลิงตามกฎหมายว่าด้วยมาตราชั่งตวงวัด ที่ติดตั้งไว้เป็นประจำซึ่งได้จดทะเบียนเป็นผู้ค้าน้ำมันตามมาตรา ๑๑ แห่งพระราชบัญญัติการค้าน้ำมันเชื้อเพลิงพ.ศ. ๒๕๔๓เจ้าของสถานีบริการ หมายความว่าผู้มีกรรมสิทธิ์ในสถานีบริการและในกรณีที่เจ้าของสถานีบริการเป็นนิติบุคคลให้ถือว่ากรรมการผู้จัดการผู้จัดการหรือบุคคลใดที่รับผิดชอบการดำเนินงานของนิติบุคคลนั้นเป็นเจ้าของสถานีบริการด้วยและในกรณีที่เจ้าของสถานีบริการไม่อยู่หรือไม่อาจปฏิบัติหน้าที่ตามคำสั่งนี้ได้ให้หมายความรวมถึงพนักงานหรือลูกจ้างที่จัดการดูแลสถานีบริการด้วยภาษีสรรพสามิต หมายความว่าอัตราภาษีสรรพสามิตของน้ำมันแก๊สโซฮอล์อี ๑๐ ออกเทน ๙๑ น้ำมันแก๊สโซฮอล์อี ๑๐ออกเทน ๙๕ น้ำมันแก๊สโซฮอล์อี ๒๐ ออกเทน ๙๕ น้ำมันแก๊สโซฮอล์อี ๘๕น้ำมันเบนซินพื้นฐานชนิดที่ ๑ และชนิดที่ ๒ น้ำมันดีเซลหมุนเร็วธรรมดา น้ำมันดีเซลหมุนเร็วบี๕ และน้ำมันดีเซลพื้นฐาน ที่ประกาศโดยกระทรวงการคลังประกาศราคาขายปลีก หมายความว่าประกาศราคาขายปลีกของสำนักงานนโยบายและแผนพลังงานตามข้อ ๙ส่วนต่างราคา หมายความว่าส่วนต่างของราคาขายปลีกเดิมและราคาใหม่ตามประกาศราคาขายปลีกของสำนักงานนโยบายและแผนพลังงานสถาบัน หมายความว่าสถาบันบริหารกองทุนพลังงาน (องค์การมหาชน)ที่จัดตั้งขึ้นตามพระราชกฤษฎีกาจัดตั้งสถาบันบริหารกองทุนพลังงาน (องค์การมหาชน)พ.ศ. ๒๕๔๖ผู้อำนวยการ หมายความว่าผู้อำนวยการสถาบันบริหารกองทุนพลังงานกองทุน หมายความว่ากองทุนน้ำมันเชื้อเพลิงที่จัดตั้งขึ้นตามคำสั่งนายกรัฐมนตรี ที่ ๔/๒๕๔๗ เรื่อง กำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิงพนักงานเจ้าหน้าที่ หมายความว่าข้าราชการ ลูกจ้าง และพนักงานราชการของกระทรวงพลังงาน กระทรวงมหาดไทยกระทรวงพาณิชย์ และสำนักงานตำรวจแห่งชาติที่ได้รับมอบหมายให้ดำเนินการตามคำสั่งนายกรัฐมนตรีนี้ข้อ ๒เมื่อมีการประกาศลดภาษีสรรพสามิตของน้ำมันเชื้อเพลิงใช้บังคับตั้งแต่วันที่๒๕ กรกฎาคม พ.ศ. ๒๕๕๑ ทำให้เกิดส่วนต่างของราคาขายปลีกน้ำมันเชื้อเพลิงให้ผู้ค้าน้ำมันและเจ้าของสถานีบริการได้รับเงินชดเชยจากกองทุนในปริมาณน้ำมันเชื้อเพลิงคงเหลือสุทธิในเวลา ๒๔.๐๐ นาฬิกา ของวันที่ ๒๔ กรกฎาคม พ.ศ. ๒๕๕๑ คูณด้วยส่วนต่างราคาข้อ ๓[๒]เมื่อการเพิ่มภาษีสรรพสามิตของน้ำมันเชื้อเพลิงมีผลใช้บังคับตั้งแต่วันที่๑ กุมภาพันธ์ พ.ศ. ๒๕๕๒ ทำให้เกิดส่วนต่างของราคาขายปลีกน้ำมันเชื้อเพลิงให้ผู้ค้าน้ำมันและเจ้าของสถานีบริการส่งเงินเข้ากองทุนในปริมาณน้ำมันเชื้อเพลิงคงเหลือสุทธิในเวลา ๒๔.๐๐ นาฬิกาของวันก่อนวันที่ราคาขายปลีกใหม่ตามประกาศสำนักงานนโยบายและแผนพลังงานมีผลใช้บังคับคูณด้วยส่วนต่างราคาถ้าผู้ค้าน้ำมันหรือเจ้าของสถานีบริการรายใดที่ได้รับเงินชดเชยตามข้อ๒ ไม่ให้ความร่วมมือในการตรวจวัดปริมาณน้ำมันเชื้อเพลิงคงเหลือ หรือปิดคลังน้ำมันหรือสถานีบริการ หรือกระทำการใด ๆ ทำให้พนักงานเจ้าหน้าที่ไม่สามารถเข้าไปตรวจวัดปริมาณน้ำมันเชื้อเพลิงคงเหลือสุทธิหรือคำนวณเงินส่งเข้ากองทุนตามวรรคหนึ่งได้ให้ผู้ค้าน้ำมันหรือเจ้าของสถานีบริการมีหน้าที่ส่งเงินเข้ากองทุนในจำนวนเงินที่คำนวณจากปริมาณน้ำมันเชื้อเพลิงคงเหลือสุทธิที่ตรวจวัดได้เมื่อวันที่๒๔ กรกฎาคม พ.ศ. ๒๕๕๑ คูณด้วยส่วนต่างราคาตามประกาศราคาขายปลีกตามวรรคหนึ่งเว้นแต่ผู้ค้าน้ำมันหรือเจ้าของสถานีบริการรายนั้นยังไม่ได้รับเงินชดเชยจากส่วนต่างราคาในการลดภาษีสรรพสามิตเมื่อวันที่๒๕ กรกฎาคม พ.ศ. ๒๕๕๑ปริมาณน้ำมันเชื้อเพลิงคงเหลือสุทธิตามวรรคหนึ่งไม่รวมถึงน้ำมันเบนซินพื้นฐานชนิดที่ ๑ และชนิดที่ ๒ และน้ำมันดีเซลพื้นฐานผู้ค้าน้ำมันที่ได้รับเงินชดเชยจากการปรับลดภาษีสรรพสามิตเมื่อวันที่ ๒๕ กรกฎาคม พ.ศ. ๒๕๕๑ สำหรับน้ำมันเบนซินพื้นฐานชนิดที่ ๑ และชนิดที่๒ และน้ำมันดีเซลพื้นฐานไปทั้งจำนวนแต่ยังมีปริมาณน้ำมันดังกล่าวเหลืออยู่ในวันที่๓๑ มกราคม พ.ศ. ๒๕๕๒ให้แจ้งปริมาณคงเหลือต่อกรมธุรกิจพลังงานภายในเจ็ดวันทำการนับแต่วันที่การเพิ่มภาษีสรรพสามิตของน้ำมันเชื้อเพลิงมีผลใช้บังคับเพื่อคำนวณเงินที่ต้องจ่ายคืนกองทุนตามอัตราเงินชดเชยที่ได้รับไปข้อ ๔ให้ผู้อำนวยการมีอำนาจหน้าที่ในการรับและจ่ายเงินจากกองทุนตามคำสั่งนี้โดยให้มีอำนาจกำหนดระเบียบเพื่อปฏิบัติการให้เป็นไปตามคำสั่งนี้ตามที่เห็นสมควรข้อ ๕เมื่อมีประกาศลดภาษีสรรพสามิตตามข้อ๒ ให้(๑) ผู้ค้าน้ำมันปฏิบัติดังต่อไปนี้(ก)หยุดขายหรือจำหน่ายน้ำมันเชื้อเพลิงจากคลังน้ำมันเชื้อเพลิง ตั้งแต่เวลา ๒๔.๐๐ นาฬิกาของวันที่ ๒๔ กรกฎาคม พ.ศ. ๒๕๕๑จนกว่าพนักงานเจ้าหน้าที่จะได้ไปตรวจสอบปริมาณน้ำมันเชื้อเพลิงคงเหลือแล้ว เว้นแต่อธิบดีกรมธุรกิจพลังงานจะมีเหตุผลสมควรสั่งเป็นอย่างอื่น(ข)ตรวจสอบและลงลายมือชื่อรับรองผลการตรวจวัดปริมาณน้ำมันเชื้อเพลิงคงเหลือในแบบตรวจสอบ(ค)แจ้งปริมาณน้ำมันเชื้อเพลิงที่อยู่ในระหว่างการขนส่งที่ซื้อหรือได้จากผู้ผลิตและโรงกลั่นน้ำมันในราชอาณาจักร ที่สั่งหรือนำเข้ามาเพื่อจำหน่ายในราชอาณาจักรรวมทั้งปริมาณน้ำมันเชื้อเพลิงที่ผู้ค้าน้ำมันจ่ายจากคลังน้ำมันเพื่อส่งไปให้แก่เจ้าของสถานีบริการก่อนเวลา ๒๔.๐๐ นาฬิกา ของวันที่ ๒๔ กรกฎาคมพ.ศ. ๒๕๕๑ และส่งมอบให้แก่เจ้าของสถานีบริการภายหลังเวลาดังกล่าว รวมทั้งน้ำมันเชื้อเพลิงที่รับฝากจากผู้อื่น(ถ้ามี) ต่อกรมธุรกิจพลังงาน กระทรวงพลังงานอย่างช้าไม่เกินสามวันทำการนับแต่วันที่ ๒๕ กรกฎาคม พ.ศ. ๒๕๕๑(๒) เจ้าของสถานีบริการ ปฏิบัติดังต่อไปนี้(ก)หยุดขายหรือจำหน่ายน้ำมันเชื้อเพลิงตั้งแต่เวลา ๒๔.๐๐ นาฬิกา ของวันที่ ๒๔ กรกฎาคมพ.ศ. ๒๕๕๑จนกว่าพนักงานเจ้าหน้าที่จะได้ไปตรวจสอบปริมาณน้ำมันเชื้อเพลิงคงเหลือแล้วเว้นแต่อธิบดีกรมธุรกิจพลังงานจะมีเหตุผลสมควรสั่งเป็นอย่างอื่น(ข)ตรวจสอบและลงลายมือชื่อรับรองผลการตรวจวัดปริมาณน้ำมันเชื้อเพลิงคงเหลือในแบบตรวจสอบ(ค) แจ้งปริมาณน้ำมันเชื้อเพลิงที่อยู่ในระหว่างการขนส่งที่ซื้อหรือได้จากผู้ค้าน้ำมันก่อนเวลา ๒๔.๐๐ นาฬิกา ของวันที่ ๒๔ กรกฎาคม พ.ศ.๒๕๕๑ และมาถึงสถานีบริการภายหลังเวลาดังกล่าวรวมทั้งน้ำมันเชื้อเพลิงที่รับฝากจากผู้อื่น (ถ้ามี) ต่อกรมธุรกิจพลังงานกระทรวงพลังงานอย่างช้าไม่เกินสามวันทำการนับแต่วันที่ ๒๕ กรกฎาคม พ.ศ. ๒๕๕๑(๓) กรมธุรกิจพลังงานแจ้งเป็นหนังสือภายในเก้าสิบวันนับแต่วันที่ ๒๕ กรกฎาคม พ.ศ. ๒๕๕๑ให้ผู้ค้าน้ำมันและเจ้าของสถานีบริการทราบจำนวนเงินชดเชยที่พึงได้รับจากกองทุนซึ่งคำนวณจากปริมาณน้ำมันเชื้อเพลิงคงเหลือสุทธิที่ได้เสียภาษีสรรพสามิตแล้วของน้ำมันเชื้อเพลิงแต่ละชนิดคูณด้วยส่วนต่างราคาพร้อมกับส่งสำเนาหนังสือให้สถาบันทราบและให้ผู้ค้าน้ำมันหรือเจ้าของสถานีบริการดังกล่าวนำหนังสือของกรมธุรกิจพลังงานไปขอรับเงินชดเชยจากสถาบันภายในเก้าสิบวันนับแต่วันที่ลงในหนังสือดังกล่าว หากพ้นกำหนดระยะเวลานี้แล้วให้ถือว่าผู้ค้าน้ำมันหรือเจ้าของสถานีบริการรายนั้นไม่ประสงค์จะขอรับเงินชดเชยข้อ ๖[๓]เมื่อมีประกาศราคาขายปลีกจากการเพิ่มภาษีสรรพสามิตตามข้อ๓ ให้(๑) ผู้ค้าน้ำมันปฏิบัติดังต่อไปนี้(ก)หยุดขายหรือจำหน่ายน้ำมันเชื้อเพลิงจากคลังน้ำมันเชื้อเพลิง ตั้งแต่เวลา ๒๔.๐๐นาฬิกาของวันก่อนวันที่ราคาขายปลีกใหม่มีผลใช้บังคับจนกว่าพนักงานเจ้าหน้าที่จะได้ไปตรวจสอบปริมาณน้ำมันเชื้อเพลิงคงเหลือแล้วเว้นแต่อธิบดีกรมธุรกิจพลังงานจะมีเหตุผลสมควรสั่งเป็นอย่างอื่น(ข) ให้ความร่วมมือและอำนวยความสะดวกแก่พนักงานเจ้าหน้าที่ในการตรวจวัดปริมาณน้ำมันเชื้อเพลิงคงเหลือรวมทั้งตรวจสอบและลงลายมือชื่อรับรองผลการตรวจวัดปริมาณน้ำมันเชื้อเพลิงคงเหลือในแบบตรวจสอบ(ค)แจ้งปริมาณน้ำมันเชื้อเพลิงที่อยู่ในระหว่างการขนส่งที่ซื้อหรือได้จากผู้ผลิตและโรงกลั่นน้ำมันในราชอาณาจักรที่สั่งหรือนำเข้ามาเพื่อจำหน่ายในราชอาณาจักรรวมทั้งปริมาณน้ำมันเชื้อเพลิงที่ผู้ค้าน้ำมันจ่ายจากคลังน้ำมันเพื่อส่งไปให้แก่เจ้าของสถานีบริการก่อนเวลา ๒๔.๐๐ นาฬิกาของวันก่อนวันที่ราคาขายปลีกใหม่มีผลใช้บังคับและส่งมอบให้แก่เจ้าของสถานีบริการภายหลังเวลาดังกล่าวรวมทั้งน้ำมันเชื้อเพลิงที่รับฝากจากผู้อื่น(ถ้ามี) ต่อกรมธุรกิจพลังงาน กระทรวงพลังงานอย่างช้าไม่เกินสามวันทำการนับแต่วันที่ราคาขายปลีกใหม่มีผลใช้บังคับ(๒) เจ้าของสถานีบริการปฏิบัติดังต่อไปนี้(ก)หยุดขายหรือจำหน่ายน้ำมันเชื้อเพลิงตั้งแต่เวลา ๒๔.๐๐ นาฬิกาของวันก่อนวันที่ราคาขายปลีกใหม่มีผลใช้บังคับจนกว่าพนักงานเจ้าหน้าที่จะได้ไปตรวจสอบปริมาณน้ำมันเชื้อเพลิงคงเหลือแล้วเว้นแต่อธิบดีกรมธุรกิจพลังงานจะมีเหตุผลสมควรสั่งเป็นอย่างอื่น(ข)ให้ความร่วมมือและอำนวยความสะดวกแก่พนักงานเจ้าหน้าที่ในการตรวจวัดปริมาณน้ำมันเชื้อเพลิงคงเหลือรวมทั้งตรวจสอบและลงลายมือชื่อรับรองผลการตรวจวัดปริมาณน้ำมันเชื้อเพลิงคงเหลือในแบบตรวจสอบ(ค)แจ้งปริมาณน้ำมันเชื้อเพลิงที่อยู่ในระหว่างการขนส่ง ที่ซื้อหรือได้จากผู้ค้าน้ำมันก่อนเวลา๒๔.๐๐ นาฬิกา ของวันก่อนวันที่ราคาขายปลีกใหม่มีผลใช้บังคับและมาถึงสถานีบริการภายหลังเวลาดังกล่าวรวมทั้งน้ำมันเชื้อเพลิงที่รับฝากจากผู้อื่น (ถ้ามี)ต่อกรมธุรกิจพลังงานกระทรวงพลังงานอย่างช้าไม่เกินสามวันทำการนับแต่วันที่ราคาขายปลีกใหม่มีผลใช้บังคับ(๓)กรมธุรกิจพลังงานแจ้งเป็นหนังสือภายในเก้าสิบวันนับแต่วันที่ราคาขายปลีกใหม่มีผลใช้บังคับให้ผู้ค้าน้ำมันและเจ้าของสถานีบริการทราบจำนวนเงินที่เรียกเก็บเข้ากองทุนซึ่งคำนวณจากปริมาณน้ำมันเชื้อเพลิงคงเหลือสุทธิที่ได้เสียภาษีสรรพสามิตแล้วของน้ำมันเชื้อเพลิงแต่ละชนิดคูณด้วยส่วนต่างราคาพร้อมกับส่งสำเนาหนังสือให้สถาบันทราบและให้ผู้ค้าน้ำมันหรือเจ้าของสถานีบริการดังกล่าวนำหนังสือของกรมธุรกิจพลังงานไปจ่ายเงินเข้ากองทุนต่อสถาบันภายในเก้าสิบวันนับแต่วันที่ลงในหนังสือดังกล่าวข้อ ๗การคำนวณปริมาณน้ำมันเชื้อเพลิงคงเหลือสุทธิตามข้อ๕ และข้อ ๖ ให้เป็นไปตามหลักเกณฑ์และวิธีการที่อธิบดีกรมธุรกิจพลังงานกำหนดข้อ ๘ในกรณีที่ต้องส่งเงินเข้ากองทุนตามคำสั่งนี้หากผู้มีหน้าที่ต้องส่งเงินไม่ส่งเงินให้สถาบันส่งเงินให้สถาบันไม่ครบถ้วนตามจำนวนที่ต้องส่ง หรือไม่ส่งเงินคืนสถาบันภายในเวลาที่กำหนดให้กรมธุรกิจพลังงานส่งเรื่องให้สำนักงานปลัดกระทรวงพลังงานพิจารณาดำเนินคดีตามกฎหมายในกรณีที่ผู้มีหน้าที่ต้องส่งเงินเข้ากองทุนไม่ส่งเงินให้สถาบันหรือส่งขาดหรือไม่ส่งเงินคืนสถาบันหรือส่งเงินเมื่อพ้นระยะเวลาที่กำหนด ไม่ว่าจะถูกดำเนินคดีตามวรรคหนึ่งหรือไม่ให้จ่ายเงินเพิ่มอีกในอัตราร้อยละหกต่อเดือนของจำนวนเงินดังกล่าว ทั้งนี้นับตั้งแต่วันที่ครบกำหนดส่งและให้ถือว่าเงินเพิ่มนี้เป็นเงินที่ต้องส่งเข้ากองทุนด้วยข้อ ๙เมื่อมีประกาศลดภาษีสรรพสามิตตามข้อ๒ หรือเพิ่มภาษีสรรพสามิตตามข้อ ๓ ให้สำนักงานนโยบายและแผนพลังงานประกาศราคาขายปลีกใหม่ซึ่งเปลี่ยนแปลงไปตามภาษีสรรพสามิตและภาษีอื่นๆ ที่เกี่ยวข้องรวมทั้งกำหนดเวลาที่ราคาขายปลีกใหม่ใช้บังคับเพื่อให้หน่วยงานที่เกี่ยวข้อง ผู้ค้าน้ำมันและเจ้าของสถานีบริการรับทราบและปฏิบัติตามคำสั่งนายกรัฐมนตรีฉบับนี้ประกาศราคาขายปลีกใหม่ตามวรรคหนึ่งสำนักงานนโยบายและแผนพลังงานอาจประกาศในคราวเดียวหรือหลายคราวก็ได้[๔]ข้อ ๑๐เมื่อมีประกาศราคาขายปลีกใหม่ตามข้อ๙ ให้(๑) กระทรวงพลังงาน ปฏิบัติดังต่อไปนี้(ก) สั่งให้กรมธุรกิจพลังงานสำนักงานพลังงานภูมิภาคและพลังงานจังหวัดส่งเจ้าหน้าที่ไปตรวจสอบปริมาณน้ำมันเชื้อเพลิงคงเหลือ ณคลังน้ำมันและสถานีบริการในกรุงเทพมหานคร และในจังหวัดที่รับผิดชอบ ตั้งแต่เวลา๒๔.๐๐ นาฬิกา ของวันก่อนวันที่ประกาศราคาขายปลีกใหม่ใช้บังคับ(ข) สั่งให้สำนักงานพลังงานภูมิภาค และพลังงานจังหวัดมีหน้าที่รวบรวมผลการตรวจสอบปริมาณน้ำมันเชื้อเพลิงคงเหลือที่ได้ปฏิบัติงานร่วมกับหน่วยงานอื่นส่งให้กรมธุรกิจพลังงานอย่างช้าไม่เกินสามวันทำการนับแต่วันที่ประกาศราคาขายปลีกใหม่ใช้บังคับ(๒) กระทรวงมหาดไทย ปฏิบัติดังต่อไปนี้สั่งให้ผู้ว่าราชการจังหวัดรับผิดชอบและสั่งการให้นายอำเภอท้องที่ไปตรวจสอบปริมาณน้ำมันเชื้อเพลิงคงเหลือณ สถานีบริการในจังหวัดที่รับผิดชอบ ร่วมกับสำนักงานพลังงานภูมิภาคพลังงานจังหวัดสำนักงานการค้าภายในจังหวัด กองบังคับการตำรวจภูธรจังหวัด ตั้งแต่เวลา ๒๔.๐๐ นาฬิกาของวันก่อนวันที่ประกาศราคาขายปลีกใหม่ใช้บังคับ(๓) กระทรวงพาณิชย์ ปฏิบัติดังต่อไปนี้(ก)สั่งให้กรมการค้าภายในส่งเจ้าหน้าที่สำนักชั่งตวงวัดไปตรวจสอบปริมาณน้ำมันเชื้อเพลิงคงเหลือ ณ สถานีบริการในเขตกรุงเทพมหานครร่วมกับตำรวจนครบาลท้องที่ กรมธุรกิจพลังงาน ตั้งแต่เวลา ๒๔.๐๐ นาฬิกา ของวันก่อนวันที่ประกาศราคาขายปลีกใหม่ใช้บังคับและส่งผลการตรวจสอบปริมาณน้ำมันเชื้อเพลิงคงเหลือไปยังกรมธุรกิจพลังงานกระทรวงพลังงาน ตามแบบที่กำหนดอย่างช้าไม่เกินสามวันทำการนับแต่วันที่ประกาศราคาขายปลีกใหม่ใช้บังคับ(ข) สั่งให้สำนักงานการค้าภายในจังหวัด ส่งเจ้าหน้าที่ไปตรวจสอบปริมาณน้ำมันเชื้อเพลิงคงเหลือณ สถานีบริการน้ำมันในจังหวัดที่รับผิดชอบ ร่วมกับกองบังคับการตำรวจภูธรจังหวัดนายอำเภอท้องที่ สำนักงานพลังงานภูมิภาค และพลังงานจังหวัด ตั้งแต่เวลา ๒๔.๐๐นาฬิกา ของวันก่อนวันที่ประกาศราคาขายปลีกใหม่ใช้บังคับ(๔) สำนักงานตำรวจแห่งชาติ ปฏิบัติดังต่อไปนี้(ก) สั่งให้เจ้าหน้าที่ตำรวจนครบาลท้องที่ไปตรวจสอบปริมาณน้ำมันเชื้อเพลิงคงเหลือ ณ สถานีบริการ ร่วมกับกรมธุรกิจพลังงานสำนักชั่งตวงวัด กรมการค้าภายใน ในเขตกรุงเทพมหานคร ตั้งแต่เวลา ๒๔.๐๐ นาฬิกาของวันก่อนวันที่ประกาศราคาขายปลีกใหม่ใช้บังคับและส่งผลการตรวจสอบน้ำมันเชื้อเพลิงคงเหลือไปยังกรมธุรกิจพลังงานกระทรวงพลังงาน ตามแบบที่กำหนดอย่างช้าไม่เกินสามวันทำการนับแต่วันที่ประกาศราคาขายปลีกใหม่ใช้บังคับ(ข) สั่งให้กองบังคับการตำรวจภูธรจังหวัดส่งเจ้าหน้าที่ไปตรวจสอบปริมาณน้ำมันเชื้อเพลิงคงเหลือ ณสถานีบริการน้ำมันในจังหวัดที่รับผิดชอบร่วมกับนายอำเภอท้องที่สำนักงานพลังงานภูมิภาค พลังงานจังหวัด และสำนักงานการค้าภายในจังหวัด ตั้งแต่เวลา๒๔.๐๐ นาฬิกา ของวันก่อนวันที่ประกาศราคาขายปลีกใหม่ใช้บังคับข้อ ๑๑ในกรณีที่มีปัญหาในการตีความเกี่ยวกับการปฏิบัติตามคำสั่งนี้ให้ผู้ซึ่งเกี่ยวข้องนำเสนอคณะกรรมการบริหารนโยบายพลังงาน (กบง.)พิจารณาวินิจฉัยและให้ถือว่าคำวินิจฉัยดังกล่าวเป็นที่สุดข้อ ๑๒คำสั่งนี้ให้ใช้บังคับตั้งแต่วันที่๒๒ กรกฎาคม พ.ศ. ๒๕๕๑ เป็นต้นไปสั่งณ วันที่ ๒๒ กรกฎาคม พ.ศ. ๒๕๕๑สมัครสุนทรเวชนายกรัฐมนตรีคำสั่งนายกรัฐมนตรีที่ ๑/๒๕๕๒ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง[๕]อุรารักษ์/ผู้จัดทำ๓๐มีนาคม ๒๕๕๒[๑]ราชกิจจานุเบกษา เล่ม ๑๒๕/ตอนพิเศษ ๑๒๐ ง/หน้า ๓๖/๒๓ กรกฎาคม ๒๕๕๑[๒] ข้อ ๓ แก้ไขเพิ่มเติมโดยคำสั่งนายกรัฐมนตรีที่ ๑/๒๕๕๒ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง [๓] ข้อ ๖ แก้ไขเพิ่มเติมโดยคำสั่งนายกรัฐมนตรีที่ ๑/๒๕๕๒ เรื่อง กำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง[๔] ข้อ ๙ วรรคสองแก้ไขเพิ่มเติมโดยคำสั่งนายกรัฐมนตรี ที่ ๑/๒๕๕๒ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง[๕] ราชกิจจานุเบกษา เล่ม๑๒๖/ตอนพิเศษ ๑๕ ง/หน้า ๔๖/๒๙ มกราคม ๒๕๕๒